kardosdrur/scandi-wiki huggingface dataset:
Josef Søndergaard

Josef Christian Søndergaard (8. april 1906 i Esbøl, Sønder Vium – 5. februar 1946 på Frederiksberg) var en dansk reklametegner, medstifter og leder af modstandsgruppen Holger Danske I, der var den første af fire generationer af Holger Danske.

Han var søn af lærer Nikolaj Frederik Søndergaard (1877-1967) og lærer Hansine Annine Hansen (1882-1966). Ved den finsk-sovjetiske vinterkrigs udbrud meldte han sig som frivillig i Finland, men returnerede til Danmark umiddelbart inden besættelsen uden at have deltaget i krigshandlinger. Han meldte sig ind i den nyetablerede forening af finlandsfrivillige, som senere fik navnet Nationalt Værn.

Søndergaard nedsatte sig 1941 sammen med Carl Munck som radioforhandler i Stjerne-Radio i Istedgade, og i butikkens baglokale blev der fra efteråret 1942 trykt det illegale blad De Frie Danske. I foråret 1943 blev gruppen aktiv i sabotagearbejde. Søndergaard fik dæknavnet Tom. Han ønskede imidlertid en større aktivitet i det illegale arbejde og så gerne "norske tilstande" i Danmark. Denne holdning medførte, at han og en del af gruppen foretog våbenkup og fik etableret en kontakt til sabotagegruppen BOPA. Knud Børge "Sprængsmith" Jensen gav her gruppen instruktion og sprængstoffer. Gruppens første sabotage fandt sted 12. maj 1943, og i de næste måneder gennemførte gruppen 18 små og middelstore sabotager. BOPA's ledelsesform tiltalte imidlertid ikke Søndergaard, hvis gruppe ville være selvstændig. Derfor ophørte samarbejdet i juli måned. Snart efter fik Søndergaard via Jens Lillelund kontakt med den engelske faldskærmsorganisation SOE, og Søndergaard-gruppen blev organiseret under SOE under navnet Holger Danske. Søndergaard sad arresteret i Vestre Fængsel nogle få dage i sommeren 1943, men blev hurtigt befriet af nogle gruppekammerater ved en dristig aktion.

Holger Danske foretog 24. august 1943 sprængningen af Forum i København, hvor Søndergaard blev såret, idet han blev ramt af glasskår og murbrokker. Han måtte flygte til Sverige, hvor han var interneret i Långmurafængslet og blev løsladt efter seks uger. Søndergaard henvendte sig til Ebbe Munck i Stockholm i et forsøg på at komme til England og blive uddannet som faldskærmsagent. Det mislykkedes, og han begyndte at sejle og organisere ruter over Kattegat. Hans Göteborg-Anholt-Jylland-rute smuglede flygtninge, post og våben. Nu havde Jens Lillelund overtaget Holger Danske og dannet en ny gruppe.

Søndergaard døde kun 39 år gammel i 1946 og er begravet på Vestre Kirkegård.

Josef Søndergaard er tegnet posthumt af Jørn Glob ca. 1952 (Frederiksborgmuseet).

Litteratur 
 Dansk Biografisk Leksikon, bd. 14
 Gads leksikon – Hvem var hvem 1940–1945, Gads Forlag 2005, 
 Jørgen Kieler: Nordens lænkehund, 1-2, 1993
 Josef Petersen og Bob Jarset: Holger Danske vaagner, 1946.
 Jørgen Hæstrup: Kontakt med England, 1954.
 Egil Barfod: Sabotageorganisationen Holger Danske, 1983.

Eksterne henvisninger 
 

Danskere i 1900-tallet
Finlandsfrivillige fra Danmark
Medlemmer af Holger Danske
Personer i Dansk Biografisk Leksikon
Mogens Olsen

Mogens Frank Olsen (28. april 1932 i Århus – 6. marts 2007) var en dansk håndboldspiller, der i 1950'erne og 1960'erne adskillige gange var topscorer i den bedste danske række og desuden topscorer ved VM i håndbold 1958.

Biografi 
Mogens Olsen var fra Århus og han spillede i hele sin karriere i det daværende Århus KFUM, og han var med sine talrige mål med til at gøre klubben til en af de toneangivende i 1950'erne og 1960'erne, hvor det blev til tre mesterskaber. Mogens Olsen var venstrehåndet, og han blev kendt som "Kringle" efter sine ofte akrobatiske scoringer, hvor han vred kroppen til den ene side og derved kom fri af forsvaret.

Mogens Olsen blev ligatopscorer hver sæson fra 1952/53 til og med 1958/59 samt igen 1962/63 og 1965/66. De fleste af de mellemliggende sæsoner sluttede han i top 3.

Han debuterede på landsholdet i 1950, og han opnåede i alt 71 A-landsholdskampe og scorede her 295 mål. Hans største bedrift blev her, at han under VM i 1958 i DDR blev turneringens topscorer med 46 mål, da Danmark opnåede en 4. plads.

I sit civile liv var Mogens Olsen bankbetjent fra midt i 1950'erne i Aarhus Privatbank, der gennem fusioner til slut blev til Danske Bank, og han blev pensioneret i 1997. Han døde efter længere tids svær sygdom.

Håndboldspillere fra Danmark
Personer fra Aarhus
Trondheimsleia

Trondheimsleia (eller Trondhjemsleden) er et havomåde i Trøndelag fylke i Norge. Det er området mellem øerne Smøla og Hitra, og fastlandet. I sydvest grænser det til Ramsøyfjorden som skiller Smøla fra Hitra og i nord går det over i udløbet af Trondheimsfjorden ved Agdenes. 

Hurtigruten og ekspresbåden mellem Kristiansund og Trondheim trafikerer Trondheimsleia på langs, mens bilfærgen mellem Aure og Smøla krydser vandet.

Farvandet er dybt, op til 250 meter på det dybeste, hvilket gav problemer da Hitratunnelen blev projekteret. Mellem Jøstenøya på Hitra og Hemnskjel i Snillfjord blev der fundet et sted som «kun» var 185 meter dyb og her blev tunnelen  bygget, men alligevel  med det laveste punkt på 264 meter under havet.

Trøndelags geografi
Farvande i Norge
Klæbu

Klæbu er en tidligere kommune i Trøndelag fylke i Norge, som fra 1. januar 2020 er lagt sammen med Trondheim kommune. Den grænsede i nord til den gamle Trondheim kommune, i øst til Selbu og i sydvest til Melhus.

Geografi 
Klæbu kommune har navn efter byområdet Klæbu der ligger 19 km syd for Trondheim. Klæbu har fine naturområder for udflugter,for eksempel Nordmarka og Brungmarka . Selbusjøen ligger også delvis i Klæbu. Nidelven er ved Hyttfossen i Klæbu 56 m dyb, og er dermed Norges dybeste elv.

Sæverdigheder 
Vassfjellet skicenter ligger kun få kilometer fra Klæbu centrum, som det eneste skicenter i nærheden af Trondheim.

Eksterne henvisninger 

 Klæbu på snl.no

Tidligere kommuner i Norge
Kommuner i Sør-Trøndelag
Hans Edvard Teglers

Hans Edvard Walstrøm Teglers (født 5. maj 1925 i Boldesager, Jerne Sogn, død 22. januar 1988) var en dansk modstandsmand, journalist og forfatter.

Baggrund 
Han var søn af maskinmester Hans Edvard Teglers og hustru Jensine Karoline Larsen (forældrene var viet i Jerne Kirke 1911). Faderen var maskinmester på et skib, der i 1940 blev sænket af tyske ubåde i krigens begyndelse.

Frihedskæmper 
Under besættelsen uddelte Teglers allerede fra 1941 løbesedler mod værnemagten. I 1942 blev han medlem af en modstandsgruppe på Østre Borgerdydskole, som også inkluderede bl.a. Jørgen Jespersen. Gruppen blev efterhånden splittet mellem borgerlige og kommunistiske sympatier. Teglers blev gruppeleder i BOPA i oktober 1943, men forlod i marts 1944 den kommunistiske gruppe og blev medlem af den borgerlige modstandsgruppe Holger Danske, hvor han steg i graderne fra menigt medlem til en del af organisationens absolutte ledelse ved befrielsen. Hans dæknavne var "Anders Krogh", "Henrik Christoffersen" og "H.C."

Teglers blev arresteret 23. juni 1943, men befriet igen 21. oktober 1943 fra Sct. Hans Hospital.

Han var et af de yngste ledende medlemmer i modstandskampen, og på netop befrielsesdagen fyldte han bare 20 år. Hans søster Ulla var gift med modstandsmanden Emil Haslund fra BOPA. Efter krigen var Teglers knyttet til Arne Sejrs antikommunistiske efterretningstjeneste Firmaet.

Liv og Journalistisk karriere 
Fra 1947 virkede Teglers som journalist ved Berlingske Aftenavis. Han blev gift den 20 November 1951 med Gyrid Anna Elisabeth Teglers (f. Balle) (1919 - 1994), med hvem han har børnene Gyrid Lisbet Teglers og Hans Edinger Teglers. Hun bragte sønnen Steffen med ind i ægteskabet fra et tidligere ægteskab. Han var udenrigsredaktør ved Berlingske Tidende fra 1956 til 1958 og chefredaktør på Dagbladet Information fra 1959 til 1966. Fra 1975 og otte år frem var Teglers redaktør af bladet Dansk Industri

Han blev gift 29. marts 1974 med informationschef Bodil Marie Petersen (14. juli 1924 i Bovrup - 3. november 2009).

Han er begravet på Mariebjerg Kirkegård. Hans Edvard Teglers Vej i Charlottenlund er opkaldt efter ham.

Forfatterskab 
Efter besættelsen udgav han en hel del bøger, bl.a.:
 Kæmp for alt, hvad du har kært, 1945 (erindringer fra modstandskampen) 
 Sabotage, amatørernes oprør, 1961.
 Magtspillet i Danmark, Steen Hasselbalchs Forlag 1969.
 Optræder i: 4. maj: En antologi om krig og besættelse, 2005.

Kilder

Eksterne henvisninger 
 

Personer i Kraks Blå Bog (afdøde)
Faglitterære forfattere fra Danmark
Chefredaktører fra Danmark
Journalister ved Dagbladet Information
Selvbiografer fra Danmark
Danskere i 1900-tallet
Medlemmer af Holger Danske
Dansksprogede forfattere fra Danmark
Antikommunister fra Danmark
Medlemmer af BOPA
Modstandsfolk fra Dansk Samling
Journalister ved Berlingske
Studenter fra Østre Borgerdyd Gymnasium
Esbjerg Oilfield Services

Esbjerg Oilfield Services også kaldet EOS blev startet af Henning G. Kruse i 1980.

Det var samlingen af platformen på Gorm Feltet der startede firmaet.
  
Henning Kruse købte værftet Esmadan, der havde økonomiske problemer, og EOS kunne nu selv bygge de konstruktioner der var behov for i Nordsøen.

EOS var medvirkende til at gøre Esbjerg til landets førende offshore-by.

Pr. 1. september 2006 er EOS solgt til Semco Maritime.

Ekstern henvisning 
 Mærsk giver kæmpe-ordre til Esbjerg Oilfield Services
 Esbjerg Oilfield Services solgt til Semco Maritime
 1.450 job er sikret i Esbjerg

Energivirksomheder i Danmark
Etableret i 1980
Oilfield Services
Ophørt i 2006
Slayers diskografi

Dette er den amerikanske thrash metalgruppe Slayers diskografi.

Album

Studiealbum og ep'er

Opsamlingsalbum / bokssæt

Live

Singler

Andre sange 
 "Born to Be Wild", Steppenwolf cover på NASCAR: Crank It Up opsamlingen.
 "Disorder" (medley af tre sange af The Exploited: "War", "UK 82", "Disorder"), med Ice-T, på Judgment Night OST (senere udgivet på Soundtrack to the Apocalypse).
 "Hand of Doom", Black Sabbath cover på Nativity in Black II.
 "In-A-Gadda-Da-Vida", Iron Butterfly cover på Less Than Zero OST (senere udgivet på Soundtrack to the Apocalypse). 
 "Human Disease", på Bride of Chucky OST (senere udgivet på Soundtrack to the Apocalypse).
 "No Remorse", med Atari Teenage Riot på Spawn OST (senere udgivet på Soundtrack to the Apocalypse'').

DVD/VHS

Musikvideoer 
 "War Ensemble"
 "Seasons in the Abyss"
 "Dittohead"
 "Serenity in Murder"
 "I Hate You"
 "Bloodline"
 "Black Magic/Raining Blood" (live) 
 "Eyes of the Insane"

Fodnoter 

Diskografier
Slayer-album
Glowstick

Glowstick har flere betydninger:

 Knæklys – på engelsk glowstick eller lightstick.
 Djævlepind – modellen med indbygget lys kaldes glowstick.
Lockheed C-141 Starlifter

C-141 Starlifter er et 4-motors jet-transportfly, fra amerikanske Lockheed. 
Flyet blev taget i anvendelse af Military Airlift Command (USAF) i 1965 og anvendtes i stor udstrækning af USAF som et strategisk transportfly. 

Militære transportfly
C-141 Starlifter
Militærfly fra USA
4-motors jetfly
Lockheed C-5 Galaxy

C-5 Galaxy er det største 4-motorede jettransportfly i United States Air Force. Flyet er produceret af det amerikanske firma Lockheed. Fra 1968-1989 er der bygget i alt 131 eksemplarer (C-5A:81 (1968-1973); C-5B:50 (1985-1989)). Der bygges ikke flere, men de opgraderes løbende. Seneste opgradering er C-5M Super Galaxy.

Beskrivelse 
Flyet blev taget i anvendelse af USAF i 1969/1970 og anvendes i stor udstrækning af Air Mobility Command (det amerikanske luftvåbens strategiske lufttransportsafdeling, der hed Military Airlift Command (MAC) indtil 1992) som langtrækkende transportfly. C-5 har en besætning på 6-7 personer.

Varianter 

 C-5A: Den originale version

 C-5B: Generelle forbedringer, nye jetmotorer og avionics (1986-1989)

 C-5C: Speciel modifikation til at transportere større volumen, som eksempelvis satellitter.

 C-5M Super Galaxy: Generelle forbedringer, nye jetmotorer og avionics (2014-)

 L500: Civil variant, denne blev dog aldrig bestilt af potentielle kunder.

Galleri

Eksterne henvisninger 

C-005 Galaxy
C-005 Galaxy
C-5 Galaxy
4-motors jetfly
Sabrina Bryan

Sabrina Bryan  (født 16. september 1984 i Yorba Linda, Californien) er en amerikansk sanger og danser. 

Hun har desuden været med i nogle film, og den hun blev mest populær på var nok The Cheetah Girl. 1'eren kom i 2003 og 2'en i 2006 i the Cheetah Girls spiller Sabrina Bryan Dorinda, som er 1 af de 4 piger, som skal til en konkurrence.

Eksterne henvisninger 

 

Sangere fra USA
Børneskuespillere fra USA
Personer fra Californien
Chris Fehn

Christopher "Chris" Michael Fehn (født 24. februar 1972) er en af de to percussionister i heavy metalbandet Slipknot. Med Slipknot bar han en maske i Pinocchio-stil, lavet i varierende farver og udformninger, dog altid med en 19 cm lang næse. Chris Fehns maske lignede også maskerne, som lægerne bar under "den sorte død" i middelalderen.
 
Ud over at være percussionist i bandet var han også korsanger sammen med Shawn Crahan, men live var det Paul Gray, der sang kor. Fehn er ikke længere med i Slipknot.

Inden Fehn sluttede sig til bandet, var han kicker i amerikansk fodbold på College-niveau.

Ekstern henvisning 
 Official Site 
 

Percussionister fra USA
Slipknot
P-3 Orion

Lockheed Martin P-3 Orion er et 4-motors turboprop maritimt patruljefly fra amerikanske Lockheed designet til antiubådskrigsførelse. Ud over udstyr til maritim overvågning kan flyet også medbringe bl.a. bomber og torpedoer, der kan anvendes til at nedkæmpe ubåde. Flyet kan desuden nedkaste gummibåde og andet udstyr til nødstedte.

De første fly indgik første gang i aktiv tjeneste i den amerikanske flåde i 1962, men modellen anvendes stadig i stor udstrækning (2014), da der løbende er kommet nye, opdaterede udgaver. Flyet anvendes ikke blot af forskellige amerikanske militære myndigheder (flåden m.fl.), men også af lande som bl.a. Japan, Norge, Holland og Tyskland.

Flytypen blev anvendt af Australien, Japan, New Zealand og Sydkorea i eftersøgningen efter det forsvundne fly Malaysia Airlines Flight 370 i 2014.

Eksterne henvisninger 

 Facts om P-3C Orion  på US Navys officielle hjemmeside. 

Maritime patruljefly
Lockheed-fly
Militærfly fra USA
4-motors propelfly
Frihedens Bibliotek

Frihedens Bibliotek var det lokale bibliotek for borgere i Hvidovre Syd. Man kunne få kulturelle oplevelser, inspiration til læsning samt hjælp til hverdagslivets spørgsmål.

Biblioteket var ikke hovedbibliotek i Hvidovre Kommune, men havde et bredt udvalg af bøger, musik og film. Frihedens Bibliotek havde både betjening og selvbetjening ved udlån, aflevering og afhentning af reserveringer.

Oprindeligt lå biblioteket i små lokaler i bunden af Frihedens Butikscenter, men blev ved renoveringen af dette flyttet til nye attraktive lokaler på førstesalen. 

Frihedens bibliotek måtte lukke den 31. marts 2011, pga. nedskæringerne i det offentlige.

Bibliotek
Folkebiblioteker i Danmark
Ophørt i 2011
Rockwell B-1 Lancer

B-1B Lancer er et 4-motors supersonisk jetbombefly fra amerikanske Rockwell.

B-1B Lancer blev taget i anvendelse af USAs luftvåben i 1985 og skulle oprindeligt have afløst B-52, men på grund af afslutningen på den kolde krig og meget store produktionsomkostninger (mere end 200 millioner dollar pr. fly) blev der kun produceret ca. 100 af disse fly.

B-1B har deltaget i bl.a. krigene på Balkan, Afghanistan og Irak - men ikke Golfkrigen i 1991.

Se også 
 Tupolev Tu-22M

Eksterne henvisninger 

Strategiske bombefly
Fly med variabel pilgeometri
Fly med mange katapultsæder
Fly med canardvinger
Militærfly fra USA
4-motors jetfly
Rockwell International

Rockwell var en amerikansk flyfabrik, som bl.a. producerede overlyds-bombeflyet B-1 Lancer, som anvendes af USAF, og NASA's rumfærge.

Flyproducenter fra USA
Etableret i 1973
Ophørt i 2001
San Antonio (Ibiza)

San Antonio de Portmany er en by på den vestlige kyst af den spanske ø Ibiza. Byen, der har  indbyggere, er øens andenstørste efter hovedbyen på øen, som også hedder Ibiza ligesom selve øen (Eivissa). Om sommeren besøger tusindvis af unge mennesker fra hele Europa San Antonio de Portmany, som er kendt for sine mange billige diskoteker.

Referencer 

Byer på de Baleariske Øer
Ibiza
Friheden (Hvidovre)

Friheden er en bydel i Storkøbenhavn, beliggende som en sydøstlig bydel i Hvidovre Kommune. Kommunen har . Friheden ligger i Strandmark Sogn. Fra Friheden er der ca. 9 kilometer til København Centrum.

Bydelens knudepunkter er Friheden Station, som benyttes af 7.000 passagerer hver dag, og Frihedens Butikscenter som er et butikscenter med varierede butikker/institutioner. Der findes flere skoler, fritidshjem og klubber i Friheden.

Frihedens bebyggelse består af først og fremmest af socialt boligbyggeri, der administreres af boligforeningerne AKB, KAB og Lejerbo.

Frihedens Port 
Frihedens Port, opstillet ved forpladsen til Friheden Station, er en skulptur fra 1981-82 af Hein Heinsen, Stig Brøgger & Mogens Møller og et omdiskuteret kunstværk blandt borgerne i kommunen. Værket illustrerer tematikken omkring forandring: Den regelrette betonport er en hentydning til det moderne bylandskab, som det ser ud nu, mens den rå gnejs-blok, der hviler på portens ene hjørne, er mere end 100 mio. år gammel og repræsenterer det utæmmede urfjeld.

Sport 
I Friheden Idrætscenter er der mange sportsgrene for både store og små, bl.a. håndbold, svømning og springgymnastik.

Ydermere dyrkes der vintersport som curling, ishockey og kunstskøjteløb.

Kilder 

 
Hvidovre Kommunes geografi
Rockwell

Rockwell har flere betydninger:

Rockwell International – amerikansk flyfabrik, chipproducent mm.
Rockwell (musiker) – kustnernavn for den amerikanske musiker i 1980'erne, Kennedy William Gordy, kendt for sangen "Somebody's Watching Me"
Rockwell (skala) – skala som angiver et materiales hårdhed ved indtrykning og deformeringsgrad
Soldaterkejserne

Soldaterkejserne er en betegnelse, der normalt bruges om de romerske kejsere, der regerede fra det severiske dynastis fald i 235 (Alexander Severus' død) til Diocletian i 284 indfører tetrarkiet. I perioden på 49 år var der lige så mange kejsere – nogle af dem var dog kejsere samtidig, og nogle anerkendes ikke som officielle kejsere.

Perioden under soldaterkejserne var meget usikker, og en stor del af de mange kejsere var højtstående generaler, der blev udråbt af deres hær til ny kejser, hvorpå de dræbte den gamle kejser og indsatte sig selv, alt sammen for blot at blive udsat for nøjagtig det samme selv et år senere.

Årsagen til de mange kup skal ses i, at det tidligere var lykkedes Galba, Vespasian og Septimius Severus at opnå kejserembedet ved at vende deres hære mod Rom. På grund af tidligere hærføreres succes, ønskede de også at prøve chancen. 

Selvom perioden var politisk ustabil, skal man ikke tro, at riget ikke kom ud af stedet. Flere af kejserne fik sat projekter i gang f.eks. kejser Aurelian, der fik bygget en bymur omkring Rom.

Liste 

Romerriget
Ryszard Kapuściński

Ryszard Kapuściński (født 4. marts 1932 i Pinsk, nu Hviderusland, død 23. januar 2007) var en polsk journalist, forfatter og poet. 

Kapuściński var populær i udlandet og i Polen, hvor han blev opfattet som Polens ledende journalist. I årene 1954-1981 var han medlem af kommunistpartiet Polska Zjednoczona Partia Robotnicza. Det polske nyhedsbureau, PAP, hyrede ham i 1964 som sin eneste udlandskorrepsondent, hvilket betød at Kapuściński rapportede fra krige, konflikter med mere over det meste af verden – blandt andet Sovjetunionen, Afrika, Asien, Europa og Latinamerika. Kapuściński har modtaget flere hædersbevisninger og anerkendelser for sine reportager, og han var en af verdens mest kendte krigskorrespondenter. Mest berømt er han for sine reportager fra Afrika i 1960'erne og 1970'erne. 

Forfatterskabet begyndte i de tidligere 1960'ere. Han blev flere gange nævnt som favorit til at vinde Nobelprisen i litteratur, men fik den aldrig. 

Kapuściński døde efter en hjerteoperation på et hospital i Warszawa. 
 	
I 2010 blev den polske litteraturpris Ryszard Kapuściński-prisen for litterær reportage oprettet i hans ære og første gang tildelt den franske journalist og forfatter Jean Hatzfeld.

Bibliografi 
Følgende er udgivet på dansk:
 Kejseren, 1984
 Fodboldkrigen, 1991
 Imperiet, 1994
 Ibenholt, 2000
 Herodot, reportage- og historieskrivningens mester
 Rejser med Herodot, 2007

Referencer

Eksterne henvisninger 

 Ryszard Kapuścińskis hjemmeside 
 Ryszard Kapuściński & Tiziano Terzani 

Faglitterære forfattere fra Polen
Journalister fra Polen
Digtere fra Polen
Malvik

Malvik er en kommune i Sør-Trøndelag fylke i Norge. Den ligger ud til Trondheimsfjorden, og grænser ellers til Stjørdal i øst, Selbu i syd og til Trondheim i vest. Malvik har to små eksklaver (Jøsåsgårdene) i Stjørdal kommune.

Byer i Malvik 
 Smiskaret
 Muruvik
 Hommelvik
 Vikhammer
 Saksvik
 Hundhammeren
 Mostadmark
 Bjørnmyra

Samfund 
I mellemkrigs- og efterkrigstiden blev det populært for trondhjemmerne at få sig en hytte i Malvik. Senere tog mange disse hytter i brug som bolig og nye boliger blev bygget. Malvik har derfor mange træk som kan minde om en forstadskommune. Omtrent 65% af de beskæftigede arbejder udenfor kommunen (hovedsageligt i Trondheim.)

Malvik har én videregående skole, Malvik videregående. Skolen har i dag et bredt fagtilbud fordelt på fem forskellige studieretninger med 343 elever.

Historie 
Malvik blev selvstændig kommune i 1891 da den blev skilt ud fra fra Strinden herred.

Seværdigheder

Nygårdsvolden 
På Nygårdsvolden, der ligger 5 minutter fra Hommelvik blev tidligere statsminister og leder af Norges eksilregering under 2. verdenskrig, Johan Nygaardsvold (1879–1952) født.

Mostadmarka jernværk 

Mostadmarka jernværk blev bygget i 1657 og producerede hovedsageligt krigsmateriel til festningsanlæg i Trondheimsområdet. Jernværket gik konkurs i 1695, men i 1770 blev driften genoptaget og der blev drevet jernværk helt frem til 1872. Det blev besluttet at nedlægge værket fordi jernværket i europæisk sammenhæng var meget lille, og det var dyrt at få fragtet jernmalmen til værket.

Eksterne henvisninger 

 Kort over Malvik
 Malvik videregående skole
 http://www.kulturnett.no/geografisknavigering/geografisknavigering_visning.jsp?fylke=T934190&kommune=T1543174[ Kultur i Malvik på kort]  fra Kulturnett.no

Kommuner i Sør-Trøndelag
Eos (flertydig)

Eos eller EOS har flere betydninger:

 Eos – gudinde fra den græske mytologi
 EOS – Canon EOS kamerasystem
 EOS (satellitprogram) - et NASA-satellitprogram
 Esbjerg Oilfield Services – serviceleverandør i offshorebranchen
 Volkswagen Eos – en bilmodel fra Volkswagen
Hugo (navn)

Hugo er et drengenavn, der stammer fra oldhøjtysk som en forkortelse af flere navne, der begynder med "Hug-". Navnet betyder "vis" eller "forstandig". Den engelske form Hugh anvendes undertiden på dansk. Ifølge Danmarks Statistik bærer knapt 1.500 danskere et af disse navne.

Hugo forekommer desuden som efternavn.

Kendte personer med navnet

Fornavn
Hugo (søn af Karl den Store) (802 – 844) – uægte søn af Karl den Store
Hugo Alfvén, svensk komponist, musiker og maler.
Hugo Øster Bendtsen, dansk skuespiller.
Hugo Boss, tysk virksomhedsgrundlægger.
Hugo Chávez, venezuelansk politiker og præsident.
Hugh Grant, engelsk skuespiller.
Hugo Grotius, hollandsk filosof.
Hugo Herrestrup, dansk skuespiller.
Ernst-Hugo Järegård, svensk skuespiller.
Hugo Larsen, dansk maler.
Hugo Pratt, italiensk tegneserietegner.
Hugo Rasmussen, dansk bassist.
Hugo af Saint-Victor, tysk-fransk filosof og mystiker.
Hugh Steinmetz, dansk trompetist og komponist.
Hugo Weaving, nigeriansk-født australsk skuespiller.
Hugo Wolf, østrigsk-slovensk komponist.

Efternavn
Victor Hugo, fransk forfatter.

Navnet anvendt i fiktion
Jungledyret Hugo er en dansk tegnefilm fra 1993 med Hugo, et nævenyttigt dyr af ubestemmelig race, i hovedrollen. Filmen er instrueret af Stefan Fjeldmark og Flemming Quist Møller. Der kom to opfølgere, Jungledyret Hugo 2 - den store filmhelt fra 1996 og Jungledyret Hugo 3 - fræk, flabet og fri fra 2007.
Hugo Drax er navnet på en skurk i James Bond-historien, der er indspillet som Moonraker.
Skærmtrolden Hugo var en trold i et seerstyret computerspil i TV 2's program Eleva2ren.

Drengenavne